ਰਣਜੀ ਟਰਾਫੀ
ਰਣਜੀ ਟਰਾਫੀ ਭਾਰਤ ਵਿੱਚ ਖੇਡਿਆ ਜਾਂਦਾ ਘਰੇਲੂ ਪਹਿਲਾ ਦਰਜਾ ਕ੍ਰਿਕਟ ਟੂਰਨਾਮੈਂਟ ਹੈ ਜਿਸ ਵਿੱਚ ਭਾਰਤ ਦੀਆਂ ਖੇਤਰੀ ਅਤੇ ਰਾਜ ਕ੍ਰਿਕਟ ਐਸੋਸੀਏਸ਼ਨਾਂ ਦੀਆਂ ਕ੍ਰਿਕਟ ਟੀਮਾਂ ਭਾਗ ਲੈਂਦੀਆਂ ਹਨ। ਇਸ ਟੂਰਨਾਮੈਂਟ ਵਿੱਚ ਮੌਜੂਦਾ ਤੌਰ ਤੇ 37 ਟੀਮਾਂ ਖੇਡਦੀਆਂ ਹਨ, ਜਿਸ ਵਿੱਚ ਭਾਰਤ ਦੀਆਂ 29 ਰਾਜਾਂ ਦੀਆਂ ਟੀਮਾਂ ਅਤੇ ਸੱਤ ਟੀਮਾਂ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੀਆਂ ਹੁੰਦੀਆਂ ਹਨ। ਇਸ ਟੂਰਨਾਮੈਂਟ ਦਾ ਨਾਮ ਭਾਰਤ ਦੇ ਪਹਿਲੇ ਅੰਤਰਰਾਸ਼ਟਰੀ ਕ੍ਰਿਕਟ ਖਿਡਾਰੀ ਰਣਜੀਤਸਿੰਘਜੀ ਦੇ ਨਾਮ ਉੱਪਰ ਰੱਖਿਆ ਗਿਆ ਸੀ, ਜਿਸਨੂੰ ਆਮ ਤੌਰ ਤੇ 'ਰਣਜੀ' ਕਿਹਾ ਜਾਂਦਾ ਹੈ। ਰਣਜੀ ਟਰਾਫ਼ੀ ਦੇ ਮੌਜੂਦਾ ਵਿਜੇਤਾ ਵਿਦਰਭ ਦੀ ਟੀਮ ਹੈ, ਜਿਸਨੇ 2018-19 ਸੀਜ਼ਨ ਵਿੱਚ ਵਿਦਰਭ ਕ੍ਰਿਕਟ ਐਸੋਸੀਏਸ਼ਨ ਸਟੇਡੀਅਮ, ਨਾਗਪੁਰ ਵਿਖੇ ਖੇਡੇ ਗਏ ਫਾਈਨਲ ਵਿੱਚ ਸੌਰਾਸ਼ਟਰ ਨੂੰ ਫਾਈਨਲ ਮੈਚ 78 ਦੌੜਾਂ ਨਾਲ ਹਰਾਇਆ ਸੀ।